Kralj zadužuje Liziasa uništiti Izrael


Kralj zadužuje Liziasa uništiti Izrael 
	
		
	27 Kad sasluša ta izvješća, Antioh bi obuzet velikim gnjevom i dade sakupiti sve snage svog kraljevstva, jednu veoma moćnu vojsku. 28 On otvori svoju riznicu, razdijeli jednogodišnju plaću postrojbama i naloži im stajati pripravnima za svaku priliku. 29 On opazi kako manjka novca1 i njegovim kovčezima i da učinak poreza u pokrajini bijaše mršav, zbog nesloge i nesreće koju bijaše prouzrokovao u zemlji ukidajući zakone koji oduvijek postojaše. 30 On se bojao da neće moći trošiti i biti darežljiv kao što je činio prije  jednom darežljivom rukom, nadilazeći u tome svoje predšasnike. 31 Zabrinutost zahvati njegovu dušu, i on odluči otići u Perziju i podići poreze u  pokrajinama, i sakupiti mnogo novca. 32 On ostavi Liziasa, glasovitog čovjeka i kraljevskog rođaka, na čelu svojih poslova2, od Eufrata sve do egipatskih krajina, 33 i zaduži ga odgojem svojeg  sina Antioha3, sve do svog povratka. 34 On mu povjeri polovicu postrojbi i slonova4 i dade mu uputstva glede svih odluka njegovih; o onome što se tiče stanovnika Judeje i Jeruzalema, 35 trebalo je protiv njih poslati jednu vojsku za uništiti snagu Izraelovu i mali ostatak Jeruzalema i za izbrisati sjećanje na njih iz tog mjesta. 36 Trebalo je smjestiti sinove tuđinaca na sve njihovo područje i razdijeliti njihovu zemlju1. 37 Kralj uze sa sobom polovicu preostalih postrojbi i pođe iz Antiohije, prijestolnice svojeg kraljevstva, godine 147.;  prijeđe Eufrat i prođe kroz gornje pokrajine2.

Prva knjiga Makabejaca